Alekša iela
Alekša iela ir Rīgas iela, Ziemeļu rajona Sarkandaugavas apkaimē. Alekša iela sākas krustojumā ar Sīmaņa ielu un beidzas krustojumā ar Tilta ielu. Tā sastāv no 2 braukšanas joslām ar asfalta segumu. Ielas kopējais garums ir 250 metri. Alekša ielā ir vairākstāvu dzīvojamā apbūve, saglabājusies blīva vēsturiskā Sarkandaugavas apbūve. Iela veidojusies kā Aleksandra ielas daļa. 1885. gada Aleksandra ielas posmu nosauca par Alekša ielu, iespējams, Krievijas cara Alekseja Mihailoviča vārdā. Iela saukta arī par Alekseja ielu.